# **Proiectul DECIZIEI ETAPEI DE ÎNCADRARE**

Nr............/...........................

Ca urmare a solicitării de emitere a acordului de mediu adresate deADMINISTRAȚIA REZERVAȚIEI BIOSFEREI DELTA DUNĂRII TULCEA, cu sediul localitatea Tulcea str. Portului, nr.34 A, județul Tulcea, CP 820243 ; OP 3, înregistrată la APM Tulcea cu nr. 12464/11.11.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfășurate în cadrul ședinței Comisiei de Analiză Tehnică din data de 20.12.2016, că proiectul **„**LUCRĂRI DE DECOLMATARE A PRINCIPALELOR CANALE ŞI GÂRLE PESCĂREŞTI DIN DELTA DUNĂRII, jud. Tulcea - ETAPA II / 2007 – Rest de executat**”,** propus a se realiza in extravilanul comunei Maliuc județul Tulcea**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata Rezervația Biosferei Delta Dunării, ROSCI0065 Delta Dunării și ROSPA0031 Delta Dunării şi Complexul Razim-Sinoie.

- proiectul propus nu are impact negativ asupra speciilor şi habitatelor din RBDD. Integritatea ariilor naturale protejate de interes comunitar ROSCI0065 Delta Dunarii si ROSPA0031 Delta Dunarii si Complexul Razim-Sinoe nu este afectata, deoarece :

1. nu se reduce suprafața habitatelor și/sau numărul exemplarelor speciilor de interes comunitar;

2. nu se fragmentează habitatele de interes comunitar;

3. nu are impact negativ asupra factorilor care determină menținerea stării favorabile de conservare a ariilor naturale protejate de interes comunitar;

4. nu se produc modificări ale dinamicii relațiilor care definesc structura și/sau funcția ariilor naturale protejate de interes comunitar.

-proiectul propus are legatura si este necesar pentru managementul conservarii ariilor naturale protejate de interes comunitar, iar implementarea acestuia nu va avea un impact semnificativ asupra speciilor și habitatelor pentru care au fost desemnate cele doua arii protejate de interes comunitar.

- din punct de vedere funcțional se încadrează în zona economică unde sunt permise a se desfășura activități de valorificare a resurselor naturale vegetale şi de pescuit, practicare de turism ecologic şi activități economice în limitele impuse de statutul Rezervaţiei Biosferei Delta Dunării.

- amplasamentul se află în extravilanul comunei Maliuc, județul Tulcea, pentru canalele propuse pentru decolmatare beneficiarul a obținut Avizul Administrației Rezervației Biosferei Delta Dunării cu nr.97/20.12.2016;

Lucrările propuse pentru decolmatări au efect asupra îmbunătățirii circulației apelor făcțnd parte din Programul cu Obiectivele de Management pentru Conservarea Biodiversității și Dezvoltarea Durabilă în Rezervația Biosferei Delta Dunării.

**Localizarea proiectului :**

Amplasamentul se află în extravilanul comunei Maliuc, județul Tulcea, respectiv:

* Canal Dunărea Veche – T13. Hc 254 și
* Canal Păpădia Veche – T10 Hc 183.

Amplasamentul canalelor precizate mai sus prevăzute a se decolmata în această etapă, conform Legii 18/1991 privind fondul funciar şi a Legii 136/2011 privind modificarea şi completarea Legii nr. 82/1993 privind constituirea RBDD, face parte din domeniul public de interes naţional aflat în administrarea ARBDD Tulcea.

Din punct de vedere al încadrării în zone funcționale RBDD, canalele propuse pentru decolmatare se încadrează în zone tampon și economice unde sunt permise a se desfășura activități de valorificare a resurselor naturale vegetale şi de pescuit, practicare de turism ecologic şi activităţi economice în limitele impuse de statutul Rezervaţiei Biosferei Delta Dunării.

**Caracteristicile proiectului :**

Proiectul prevede lucrări de decolmatare care constau în lucrări de terasamente necesare pentru realizarea unor secţiuni de scurgere suficient de mari şi la niveluri medii-mici ale apelor în Dunăre.

Parametrii constructivi ai lucrărilor au fost dimensionaţi în funcţie de importanţa canalului sau gârlei în sistemul hidrologic al complexelor acvatice naturale în particular, sau la nivelul întregii delte, în general, astfel:

- cote fund canal sau gârlă decolmatată - 0,50 ÷ - 2,50 mrMN Sulina

- lăţime canal sau gârlă decolmatată 10,0 ; 12,0 ; 15,0 ml

- taluzuri la execuţie - verticale, urmând ca acestea să se stabilizeze în timp la valoarea 1:1 ÷ 1:2, în funcţie de natura terenului de amplasament.

Pentru asigurarea fronturilor de lucru inca de la inceputul lucrărilor se vor executa pe toate canalele şi gârlele pescăreşti operaţiuni de cosirea vegetaţiei acvatice (stuf, papură, zălogi, etc.) şi tăieri de sălcii şi sulinari în scaun cu îndepărtarea materialelor rezultate, pe ambele maluri, in afara zonelelor de depunere a terasamentelor.

Tehnologiile de execuţie pentru realizarea lucrărilor de terasamente, ţinând cont de situaţiile existente în zonele de interes, acoperirea terenului cu vegetaţie, cotele terenului, ale apelor, precum şi caracteristicile fizico-mecanice ale pământurilor de pe amplasamentele respective, care se vor folosi sunt acestea :

* **Tehnologia cu graiferul plutitor tip NOBAS SI TAKRAF** (care evita taierile salciilor in scaun),
* **Tehnologia mixtă cu graiferul plutitor şi draga cu cupe şi jgheaburi.**

**Condiţiile de realizare a proiectului:**

Pentru a preveni si eventual a limita si elimina efectele unui posibil impact negativ (posibil doar pe perioada de desfăşurare a lucrărilor) se vor lua de către beneficiar si antreprenorul general următoarele masuri :

Se interzice cu desăvârșire obturarea cu terasamente săpate a gârlelor şi privalurilor care se ramifică din canalele supuse lucrărilor de decolmatare.

Terasamentele rezultate în urma decolmatării se vor depune obligatoriu alternativ şi discontinu pe ambele maluri ale canalelor şi gârlelor în vederea asigurării tranzitului apei între canal şi zonele umede limitrofe acestora.

In scopul protecției florei şi faunei specifice zonei la realizarea investiției se interzice executarea lucrărilor de terasamente în zonele şi perioadele de reproducere a ihtiofaunei; tăierea sălciilor în scaun în perioada de depunere a pontei şi cuibărit al speciilor de păsări protejate.

De asemenea, se recomandă ca tăierile în scaun şi cosirea vegetaţiei dure de pe amplasamentul lucrărilor să se execute în perioadele de repaus vegetativ, cu excepția zonei de suprapunere cu fondul forestier al Ocolului Silvic Rusca unde se interzice realizarea de tăieri iar depozitarea materialului excavat se va realiza în zonele fără arbori.

Se recomanda in mod obligatoriu întreruperea lucrărilor de terasamente în următoarele situații deosebite :

* în perioadele de iarna, pe ingheț, în lunile decembrie, ianuarie și februarie ;
* în perioadele de inundații mari, când cota apelor va fi la Mira Tulcea peste valoarea de +3,00 mr MN Sulina (citire mira : 2,50 m).

Titularul proiectului va respecta condiţiile impuse prin Certificatul de Urbanism nr.19/4045 din 07.07.2016, emis de Consiliul Județean Tulcea.

Titularul proiectului va respecta condiţiile impuse prin Avizul Administrației Rezervației Biosferei Delta Dunării cu nr. 97/20.12.2016;

Titularul proiectului va respecta condiţiile impuse prin Avizul de Gospodărire a Apelor nr. 24 din 22.08.2016.

Se vor respecta prevederile legislației de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protecţia mediului, aprobata cu modificări prin Legea nr. 264/2006, cu modificările și completările ulterioare – răspunderea pentru corectitudinea informațiilor puse la dispoziția autorității competente pentru protecţia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Sef Serviciu CFM**

**Ing.Elena MICU**

Întocmit: Parpală Sonia